
RIBOLOVNA SEZONA ZA LOV SULCA 2026/2027
Za ribolovno sezono 2026/2027 je dovoljen odlov naslednjega števila sulcev:
Revir Ljubljanica (32,33,34).................. 9 sulcev 
V revirju Ljubljanica je dovoljen odlov 6 sulcev za člane RD Barje in za člane RD, vključenih v CO Ljubljanica (RD: Vevče, Dolomiti, Vrhnika) in 3 sulcev  za člane drugih RD in turiste.
Revir Mali graben (34 A)  ...................5 sulcev    
V revirju Mali graben je dovoljen odlov 3 sulcev za člane RD Barje in CO Ljubljanica in 2 sulca za člane drugih RD in turiste.
                                                                
Pravila ribolova:
1. Lovni pogoji 
(1) Lov sulca v vodah RD Barje je dovoljen ob nakupu posebne enodnevne ribolovne dovolilnice za lov sulca.
(2) Lov sulca je dovoljen z veljavno dnevno ribolovno dovolilnico, če skupaj lovita najmanj dva ribiča, oziroma ribič s spremstvom.
(3) Člani ribiških družin vključenih v CO Ljubljanica (RD Vrhnika, RD Vevče, RD Dolomiti), ki lovijo v paru ne potrebujejo spremstva člana RD Barje.
(4) Člani drugih ribiških družin ali turisti lahko lovijo sulca samo ob prisotnosti člana RD Barje z opravljenim izpitom za športnega ribiča. V primeru, da je član RD Barje samo spremljevalec in sam ne lovi sulca, ne potrebuje dnevne dovolilnice za lov sulca, v dovolilnico za lov sulca ribiča ki lovi, pa se vpiše kot spremljevalec. V času, ko opravlja vlogo spremljevalca ne sme loviti drugih vrst rib.
(5) Pripravnik in mladinec z dopolnjenim 14. letom starosti lahko lovi sulca samo v spremstvu člana RD Barje z opravljenim izpitom za športnega ribiča.
(6) Ribič z dovolilnico za lov sulca na isti dan ne more loviti ščuko s katerokoli drugo dovolilnico za  lov ščuke in obratno, če lovi ščuko na isti dan ne more loviti sulca z nakupom dovolilnice za lov sulca.
(7) Na kupljeno dnevno dovolilnico je dovoljeno upleniti enega sulca
(8) V tekoči ribolovni sezoni za lov sulca, lahko ribič upleni le enega sulca. Član RD Barje ali član CO Ljubljanica ima možnost nadaljnjega lova sulca izključno le z nakupom turistične ribolovne dovolilnice za lov sulca.
(9) Uplenjenega sulca mora ribič prijaviti in pokazati prodajalcu enodnevne dovolilnice za lov sulca, ki ga izmeri in stehta, ter podatke vpiše v posebno evidenco.
(10) Pri nakupu dnevne ribolovne dovolilnice je potrebno predložiti na vpogled veljavno člansko izkaznico in osebni dokument za ugotovitev identitete ribiča.

(11) Lov sulca je dovoljen na revirju Mali graben in revirju Ljubljanica od vključno 01.10. 
do vključno 14.02. naslednjega leta. Ribolovna dovolilnica je ločena za vsak revir posebej.
(12) Lov sulca bomo predčasno zaključili v primeru izpolnitve kvote uplenjenih sulcev v sezoni. Kvoto določi Upravni odbor RD Barje na podlagi RGN. Za uplenjene sulce se vodi posebna evidenca o številu, merah in teži uplenjenih sulcev za vsako sezono posebej.
(13) Najmanjša dovoljena mera za uplen sulca je 70cm na Malem grabnu in 80cm na 
Ljubljanici.
(14) Lov sulca je dovoljen od zore do mraka, na Ljubljanici z obale ali čolna, na Malem grabnu pa le z obale. 
(15) Sulca, ki je večji od najmanjše dovoljene mere, pa je bil pri ulovu močno poškodovan ali ga ni moč osvoboditi trnka, je potrebno obvezno upleniti.
(16) Dovoljen ribolovni način za lov sulca je vijačenje ali muharjenje z uporabo vseh vrst umetnih vab.
(17) Velikost posameznih vab:
· vse vrste blestivk št. 5 in več
· umetne ribe iz različnih materialov dolžine najmanj 10 cm
· druge umetne vabe velikosti najmanj 10 cm
(18) Po končanem ribolovu je potrebno obvezno vrniti ribolovno dovolilnico. Kršenje tega odstavka je prekršek državnega pravilnika.
(19) Organiziran je lahko tudi skupni lov sulca na katerem je omogočen ribolov vsem ribičem pod enakimi pogoji. Ravno tako je izjemoma dovoljen lov ribičem, ki so v tekoči ribolovni sezoni že uplenili sulca.
 
2. V kolikor je dovoljena kvota ujetih sulcev na Ljubljanici in Malem grabnu (za člane RD Barje in CO Ljubljanica) izpolnjena, lahko člani nadaljujejo z lovom sulca do izpolnjene kvote za turiste, pod pogoji, ki veljajo za člane RD Barje in CO Ljubljanica.
3. Članom RD Barje je omogočen nakup ribolovnih dovolilnic v paketu petih ali desetih ribolovnih dovolilnic po posebni ceni v ribiškem domu v času uradnih ur. Ribolovna dovolilnica ni prenosljiva na drugo osebo. Ribolovni dan in ribolovni revir vpiše ribič sam v ribolovno dovolilnico. O nameri ribolova mora vsakokrat predhodno obvestiti prodajalca ribolovnih dovolilnic in vodjo čuvajske službe. Lovi se v parih oz. s spremstvom. V primeru spremstva se vpiše ime spremljevalca.  Po končani ribolovni sezoni oz. izkoriščenih ribolovnih dovolilnicah le - te vrne prodajalcu. Neizkoriščene ribolovne dovolilnice po pretečenem datumu 14.02. tekočega leta propadejo.
                                                       
Cene ribolovnih dovolilnic:
-15 EUR – člani RD Barje
-20 EUR – člani Conskega odbora Ljubljanica (RD Vrhnika, RD Vevče, RD Dolomiti)
-45 EUR – blok paket 5-ih ribolovnih dovolilnic za člane RD Barje
-70 EUR – blok paket 10-ih ribolovnih dovolilnic za člane RD Barje
-25 EUR – turisti (člani RZS)
-40 EUR – turisti (nečlani RZS)
[bookmark: _GoBack]Dovolilnice je moč kupiti na sedežu RD Barje in v trgovinah Sulc in Lukafly.

